**Informácie o prijímacej skúške (2. 5. 2022 a 9. 5. 2022)**

**GYMNÁZIUM**

**8-ročné štúdium**

Harmonogram:

7.45 – 8.00 – príchod do učební

8.00 – 8.05 – úvodné pokyny k testu z matematiky

8.05 – 8.50 – test z matematiky (45 min.)

8.50 – 9.10 – prestávka

9.10 – 9.15 – úvodné pokyny k testu zo slovenského jazyka a literatúry

9.15 – 10.00 – test zo slovenského jazyka a literatúry (45 min.)

Test zo slovenského jazyka a literatúry obsahuje učivo zodpovedajúce obsahovým a výkonovým štandardom štátneho vzdelávacieho programu a obsahuje tieto oblasti: zvuková rovina jazyka a pravopis, významová/lexikálna rovina jazyka, tvarová rovina jazyka (slovné druhy), literatúra (žánre, poézia, próza, personifikácia, prirovnanie, rým, vecný a umelecký text, ľudová slovesnosť), čítanie s porozumením a práca s textom.

Test z matematiky obsahuje učivo zodpovedajúce obsahovým a výkonovým štandardom štátneho vzdelávacieho programu a obsahuje tieto oblasti: Násobenie a delenie prirodzených čísel v obore do 10 000 (jednociferným deliteľom), vytvorenie oboru prirodzených čísel do a nad milión, počtové výkony s prirodzenými číslami. Základné rovinné útvary (trojuholník, štvorec, obdĺžnik) - ich vlastnosti a výpočet obvodu. Jednotky dĺžky, premena jednotiek (m, dm, cm, mm) v obore prirodzených čísel. Geometria – základné pojmy: priamka, úsečka. Stavby telies zo stavebných kociek. Riešenie aplikačných úloh a úloh rozvíjajúcich špecifické matematické myslenie- úlohy z finančnej gramotnosti, grafické znázornenie údajov.

Pri riešení úloh testu z matematiky žiaci **nemôžu** používať kalkulačky a musia písať perom. **Rysovacie potreby sú potrebné** (kružidlo, pravítko, trojuholník s ryskou, zastrúhaná ceruzka)**.**

**Výsledky** prijímacích skúšok zverejníme na dverách budovy školy na Ul. A. Hlinku 44, Prievidza, na školskom webe a rozhodnutia o prijatí odošleme uchádzačom najneskôr v stredu 18. 5. 2022.

Žiak vykonal prijímaciu skúšku úspešne, ak jeho úspešnosť v testoch bude minimálne 30 % za každý predmet samostatne.

Ak sa žiak nemôže zúčastniť na prijímacej skúške v riadnom termíne, zákonný zástupca žiaka oznámi dôvody neúčasti riaditeľovi školy najneskôr v deň konania skúšok.

***Ak sa na základe rozhodnutia ministra školstva, vedy, výskumu a športu neuskutoční niektorá časť prijímacieho konania na školský rok 2022/2023, príslušné kritérium sa nebude hodnotiť žiakom, ktorí príslušnú časť prijímacieho konania neabsolvujú.***